Държавен вестник, бр. 89, 2023 г., стр. 13

БРОЙ  89	
Д Ъ Р Ж А В Е Н  В Е С Т Н И К 	
СТР.  13  
Заключителна разпоредба
§ 4. Постановлението влиза в сила от деня 
на обнародването му в „Държавен вестник“. 
Министър-председател: 
Николай Денков
За главен секретар на Министерския съвет: 
Росен Кожухаров
7840
ПОСТАНОВЛЕНИЕ № 201 
ОТ 19 ОКТОМВРИ 2023 Г.
за възстановяване на средства по бюджета на 
Министерството на енергетиката за 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) По бюджета на Министерството 
на енергетиката за 2023 г. да се възстановят 
средства в размер 16 000 000 лв. от сметката за 
чужди средства по чл. 3, ал. 3 от Постановле-
ние № 492 на Министерския съвет от 2022 г. 
за одобряване на допълнителни разходи по 
бюджета на Министерството на енергетиката 
за 2022 г. (обн., ДВ, бр. 104 от 2022 г.; доп., 
бр. 17 и 35 от 2023 г.).
(2) Министърът на енергетиката да извърши 
по бюджета на Министерството на енергетика-
та за 2023 г. произтичащите от ал. 1 промени 
в разходите и бюджетното взаимоотношение с 
централния бюджет и да уведоми министъра 
на финансите.
Чл. 2. С размера на средствата по чл. 1, 
ал. 1 министърът на финансите да извърши 
съответната промяна по централния бюджет 
за 2023 г., включително на бюджетното взаи-
моотношение с бюджета на Министерството 
на енергетиката.
Заключителни разпоредби
§ 1. Постановлението се приема на ос-
нование чл. 7, ал. 1 във връзка с чл. 15 от 
Закона за публичните финанси, чл. 3, ал. 3 
от Постановление № 492 на Министерския 
съвет от 2022 г. за одобряване на допълнител-
ни разходи по бюджета на Министерството 
на енергетиката за 2022 г. и в изпълнение 
на Решение № 294 на Министерския съвет 
от 2023 г. за одобряване на финансиране на 
Държавен фонд „Земеделие“ за 2023 г. за 
подпомагане на земеделските стопани за 
компенсиране на част от разходите за вода 
за напояване.
§ 2. Изпълнението на постановлението 
се възлага на министъра на енергетиката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Николай Денков
За главен секретар на Министерския съвет: 
Росен Кожухаров
7855
ПОСТАНОВЛЕНИЕ № 202  
ОТ 19 ОКТОМВРИ 2023 Г.
за одобряване на допълнителни разходи по 
бюджета на Министерството на културата 
за 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на културата 
за 2023 г. в размер 17 665 000 лв. за реали-
зиране на културни програми в чужбина, 
планове за управление и опазване на недви-
жимо културно наследство, финансиране на 
държавни културни институти в областта на 
сценичните изкуства и други дейности по реда 
на Закона за закрила и развитие на културата 
и на Закона за културното наследство.
(2) Средствата по ал. 1 да се осигурят за 
сметка на предвидените разходи по централния 
бюджет за 2023 г. за изпълнение на политики 
по чл. 1, ал. 5, т. 6.1 от Закона за държавния 
бюджет на Република България за 2023 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Министер-
ството на културата за 2023 г. по:
1. „Политика в областта на опазване на  
недвижимото и движимото културно наслед-
ство“, бюджетна програма „Опазване на недви-
жимото културно наследство“ – 1 511 000 лв.;
2. „Политика в областта на създаване и 
популяризиране на съвременното изкуство в 
страната и в чужбина и достъп до качествено 
художествено образование“, както следва:
а) бюджетна програма „Сценични изкуст­
ва“ – 14 154 000 лв.;
б) бюд жет на п рог рама „Поп ул я ри-
зиране на българската култура в чужби-
на“ – 1 000 000 лв.;
3. бюджетна програма „Администра-
ция“ – 1 000 000 лв. 
(2) Със сумата по ал. 1 да се увеличат 
утвърдените показатели по чл. 17, ал. 3 от 
Закона за държавния бюджет на Република 
България за 2023 г.
Чл. 3. Министърът на културата да из-
върши съответните промени по бюджета на 
Министерството на културата за 2023 г. и да 
уведоми министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2023 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 1, ал. 5, т. 6.1 от Закона за 
държавния бюджет на Република България 
за 2023 г.
§ 2. Изпълнението на постановлението се 
възлага на министъра на културата.